Mikä se on?

Rakennusliiton vakuutuskassa on terveyttä edistävä palvelu. Vakuutuskassaan liittyminen on vapaaehtoista ja maksaa 100 euroa vuodessa. Myös työnantaja voi halutessaan maksaa vuosimaksun työntekijän puolesta. Rakennusliitto on lahjoittanut kassan peruspääoman.

Mitä kassan vakuutettu saa?

Vakuutuskassan vakuutetulla on oikeus joka toinen vuosi lääkärintarkastukseen ja suppeaan laboratoriotutkimukseen, joka sisältää mm. kolesteroli-, maksa- ja sokeriarvot. Jos tarkastuksessa havaitaan poikkeavuuksia, voi lääkäri antaa hänelle lähetteen jatkotutkimuksiin julkisen terveydenhuollon puolelle.

Niin ikään joka toinen vuosi kassan vakuutettu on oikeutettu käyttämään hammaslääkärin ja suuhygienistin palveluja 300 euron arvosta.

**Terveyspalveluista voi vain toista käyttää kunakin vuotena. Jos olet käyttänyt hammaslääkäriedun tänä vuonna, voit käyttää terveystarkastusedun ensi vuonna.**

Kuolemantapauksissa edunsaajalle (puoliso tai avopuoliso, lapset, vanhemmat tai perikunta) maksetaan 500 euron suuruinen hautausavustus.

Kuka kassaan voi liittyä?

Rakennusliiton vakuutuskassan vakuutetuksi voi liittyä liiton A- ja LO-maksuluokan jäsen. Liittyminen on vapaaehtoista, mutta myös edut koskevat vain niitä liiton jäseniä, jotka ovat vakuutettuina vakuutuskassassa.

Milloin palveluja voi käyttää?

Kassan palveluja voi käyttää sen jälkeen, kun on ollut vakuutuskassan vakuutettuna vähintään **kolme** kuukautta. Vakuutuskassan toiminta alkoi 1.1.2020.